นาถยา แดงบุหงา

นาถยา แดงบุหงา (เกิด 2 พฤศจิกายน พ.ศ. 2504) ชื่อเล่น กุ๊ก เป็นนักการเมืองชาวไทย เคยดำรงตำแหน่งสมาชิกสภาผู้แทนราษฎรกรุงเทพมหานครติดต่อกันสองสมัยสังกัดพรรคประชาธิปัตย์ อดีตนักแสดงและนางแบบ

 ประวัติ 
นาถยาเกิดที่กรุงเทพมหานคร เป็นลูกคนที่ 7 ในบรรดาพี่น้องทั้งหมด 9 คน มีพี่สาวฝาแฝดหนึ่งคน นับถือศาสนาอิสลาม (มีชื่อภาษาอาหรับว่า ฮัจญะ อัสมะฮ์) จบการศึกษาระดับมัธยมจากโรงเรียนสตรีประเทืองวิทย์และโรงเรียนสุรศักดิ์มนตรี ปริญญาตรีคณะนิเทศศาสตร์ มหาวิทยาลัยกรุงเทพ สาขา การประชาสัมพันธ์

 ชีวิตส่วนตัว 
นาถยา แดงบุหงา แต่งงานกับนายสิรินทร์ เบ็ญจศิริวรรณ สามีนักธุรกิจ โดยที่นาถยาได้ช่วยงานธุรกิจของสามีมาตลอด ซึ่งเป็นธุรกิจประเภทอสังหาริมทรัพย์ พร้อม ๆ กับทำกิจกรรมทางสังคม โดยนาถยา และสามีมีบุตรสาวด้วยกัน 3 คน ได้แก่ เกรซ สิรินศิญาห์ เบ็ญจศิริวรรณ, กิฟท์ สิชานาถ เบ็ญจศิริวรรณ, กีกี้ สิตานัน เบ็ญจศิริวรรณ

 วงการบันเทิง 
เข้าสู่วงการบันเทิงตั้งแต่สมัยเรียนมหาวิทยาลัยด้วยการชักชวนของอาจารย์ที่มหาวิทยาลัย เริ่มต้นด้วยการถ่ายแบบ และเป็นพิธีกรรายการเปิดใจดารา ทางช่อง 7 จากนั้นจึงได้รับการชักชวนจากกัณฑรีย์ สิมะเสถียร ให้มาแสดงละครโทรทัศน์และภาพยนตร์ โดยผลงานที่สร้างชื่อ ได้แก่ ข้างหลังภาพ จากการกำกับของเปี๊ยก โปสเตอร์ ในปี พ.ศ. 2528

จากนั้นจึงได้แสดงในภาพยนตร์หลายเรื่อง เช่น หย่าเพราะมีชู้, เกมมหาโชค เป็นต้น ผลงานละครโทรทัศน์ก็ได้แก่ สงครามปาก, มัจจุราชจำแลง, คนมีคาว, วิมานไม้ฉำฉา, บ้านศิลาทราย เป็นต้น

นาถยา แดงบุหงา ได้ฉายาว่า "เจ้าแม่พรีเซ็นเตอร์" เพราะมักเป็นพรีเซ็นเตอร์โฆษณาสินค้าหลายชิ้น และมีค่าตัวในราคาที่สูง ในระหว่างที่มีชื่อเสียงได้แสดงประกบคู่กับดาราชายหลายคน เช่น สรพงศ์ ชาตรี, ยุรนันท์ ภมรมนตรี,ปัญญา นิรันดร์กุล, อนันต์ บุนนาค, ลิขิต เอกมงคล, พงษ์พัฒน์ วชิรบรรจง, สุรศักดิ์ วงษ์ไทย, ธงไชย แมคอินไตย์, อำพล ลำพูน, บิณฑ์ บรรลือฤทธิ์, สันติสุข พรหมศิริ, ยุทธนา แสนเสน่ห์, อภิชาติ หาลำเจียก, เกรียงไกร อุณหะนันทน์ เป็นต้น โดยเฉพาะกับอำพลเคยคบหากันอยู่ด้วยช่วงหนึ่ง

นักแสดงชายในวงการที่นับเป็นคู่ขวัญทางการแสดงของนาถยา คือ ยุรนันท์ ภมรมนตรี โดยทั้งสองเคยมีโอกาสแสดงละครโทรทัศน์ร่วมกัน (ไม่ได้คู่กัน) ในช่วงที่ยังไม่โด่งดัง แต่หลังจากภาพยนตร์ ไม่สิ้นไร้ไฟสวาท ในปี พ.ศ. 2529 ทำให้นาถยา ยุรนันท์ เป็นพระนางคู่ขวัญอีกคู่หนึ่งของวงการ และมีผลงานแสดงคู่กันตามมาอีกหลายเรื่อง โดยมักเป็นภาพยนตร์แนวตบจูบชิงรักหักสวาท

หลังจากละครเรื่อง ผู้ชนะสิบทิศ ทางช่อง 3 เมื่อปี พ.ศ. 2532 ที่รับบทเป็น ตะละแม่จันทรา แล้ว นาถยา ก็ผ่อนบทบาทการแสดงลง ด้วยการหันไปประกอบธุรกิจส่วนตัว และได้แต่งงานกับนายสิรินทร์ เบ็ญจศิริวรรณ สามีนักธุรกิจ โดยที่นาถยาได้ช่วยงานธุรกิจของสามีมาตลอด ซึ่งเป็นธุรกิจประเภทอสังหาริมทรัพย์ พร้อม ๆ กับทำกิจกรรมทางสังคม โดยนาถยา และสามีมีบุตรสาวด้วยกัน 3 คน ได้แก่ เกรซ สิรินศิญาห์ เบ็ญจศิริวรรณ, กิฟท์ สิชานาถ เบ็ญจศิริวรรณ, กีกี้ สิตานัน เบ็ญจศิริวรรณ

 งานการเมือง 

ในการเลือกตั้งทั่วไปเมื่อปี พ.ศ. 2548 นาถยาได้ลงรับสมัครเลือกตั้งในเขตสะพานสูง กรุงเทพมหานคร สังกัดพรรคประชาธิปัตย์ แต่มิได้รับการเลือกตั้ง

ในการเลือกตั้งในปลายปี พ.ศ. 2550 นาถยา ลงรับเลือกตั้งสังกัดพรรคประชาธิปัตย์อีกครั้ง ในเขตเลือกตั้งที่ 7 กรุงเทพมหานคร (ลาดพร้าว วังทองหลาง บางกะปิ บึงกุ่ม สะพานสูง) คู่กับ นายประพันธ์ คูณมี และ นายสำราญ รอดเพชร ซึ่งนาถยาได้รับเลือกตั้งไปเพียงคนเดียวในทีม ต่อมาในการเลือกตั้ง พ.ศ. 2554 ได้ลงสมัคร ส.ส.กรุงเทพมหานคร เขต 21 ในสังกัดพรรคประชาธิปัตย์ และได้รับเลือกตั้งอีกหนึ่งสมัย

ในวันที่ 24 ธันวาคม 2564 นาถยาได้ลาออกจากการเป็นสมาชิกพรรคประชาธิปัตย์และย้ายไปสังกัดพรรคไทยสร้างไทย'นาถยา แดงบุหงา' ลาออกพ้น ปชป. ซบพรรคคุณหญิงหน่อยรับตำแหน่งรองหัวหน้าพรรคประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคและคณะกรรมการบริหารพรรคไทยสร้างไทย ก่อนจะลาออกจากสมาชิกพรรคเมื่อวันที่ 13 ธันวาคม 2565ประกาศนายทะเบียนพรรคการเมือง เรื่อง การเปลี่ยนแปลงกรรมการบริหารพรรคไทยสร้างไทย และได้ย้ายมาสังกัดพรรคพลังประชารัฐ และลงรับสมัครในการเลือกตั้ง พ.ศ. 2566 แต่มิได้รับการเลือกตั้ง

 ผลงาน 
 ภาพยนตร์ 

 พ.ศ.  เรื่อง รับบท 2528  ข้างหลังภาพ   คุณหญิงกีรติ หย่าเพราะมีชู้  ทนายวรรณวิลี 2529  เกมส์มหาโชค  ก้อย ลูกทุ่งฮอลิเดย์  ปราง อุ้งมือมาร  อ้วน น้ำเซาะทราย  วรรณนรี ประการพันธ์ พิศวาสซาตาน  เต็มดวง เสี้ยนเสน่หา   ไม่สิ้นไร้ไฟสวาท  ชิดชบา 2530  กิเลสสีม่วง   เมียหมายเลข 1  สุภางค์ ชะตาฟ้า  นวล ปีกมาร  ศลัยลา  ร่านดอกงิ้ว  สร้อยสน เมียนอกหัวใจ  มุกริน ถามหัวใจคุณก็ได้  พิมพ์ บาปสวาท  ปรางฉาย พรหมจารีสีดำ  เหมือนแพร พิพัฒน์ผล  ดีแตก  จ๋า คาวน้ำผึ้ง  พันแสง ผู้พันเรือพ่วง  ศิริน พยัคฆ์ร้ายสวาท 60  ร.ต.อ.หญิง พจนี พลับพลา ก้อ…โอเคนะ  ทาริณี (แก้ว)  เสือภูพาน   2531  รักมหาเฮง  ทองแสด (ท้อ) วิวาห์ไฟ  มินตรา รักฤาเสน่หา  ญานิล นางกลางไฟ  ตะวันฉาย คนกลางเมือง  ชิดจันทร์ ตลาดพรหมจารี  แพร เศรษฐีเงินผ่อน  สารภี หมอกสวาท   วิมานอารมณ์   กระชุ่มกระชวย   คืนปล่อยผี   เมียเถื่อน  สาวิตรี ตลาดอารมณ์  บงกช วิภาคโยธิน 2533   ไม่มีพรุ่งนี้อีกแล้ว  นิลตรา ก่อนจะสิ้นลมหนาว   จีบสาวเจ๊าะแจ๊ะ   วัยโลกแตก  ตูน 2543   พ่อกำลังสาม   2556   แม่ แม่หวาน 

โฆษณา
 แชมพูแพนทีน
 แป้งลักส์
 ครีบบำรุงผิวหน้าพอนดส์
 ผ้าอนามัย โมเดส
 ครีมขจัดฝ้า เลอรัว
 ยาสระผมซิลเวอร์เบลล์
 จักรยานยนต์คาวาซากิ 
 แป้งพัฟนาทริฟ

 ละครโทรทัศน์ 

พ.ศ.เรื่องออกอากาศรับบท 2526อีแตน ช่อง 3วงเวียนชีวิต ช่อง 5เขยบ้านนอก ช่อง 5 2527ความรักสีดำ ช่อง 3เมื่อรักร้าว ช่อง 9ฟอนธิกาทัดดาวบุษยาช่อง 5เต็มดวงวงเวียนหัวใจช่อง 9 บุศยาภรณ์วิหคโสภา ช่อง 3รักริมทางช่อง 9ปรียาฝ้ายแกมแพรช่อง 5 2528สงครามปาก ช่อง 3 ภาพิไลระเบียงรัก ช่อง 9  2529เงื้อมมือมารช่อง 3มัจจุราชจำแลงช่อง 5แหวนทองเหลืองช่อง 7ดวงใจคนมีคาว ช่อง 3ศีตลาสายเปลช่อง 3  2530 วิมานไม้ฉำฉา ช่อง 3กริม พิศวาสดำ ช่อง 3ทิพย์กาวิล วรายุธบ่วงกรรมช่อง 7คุณมล / ทิพย์   2531วีรบุรุษนาแก ช่อง 3ระบำไฟช่อง 3(รับเชิญ)สามอนงค์ ช่อง 3ศาริกาคมพยาบาทช่อง 5เนื้อเย็น   2532แดนสนธยา ตอน หน้ากาก ช่อง 9ดอกฟ้าและโดมผู้จองหอง ช่อง 3หม่อมราชวงศ์แสงระวีตะกายดาว ตอน ด๊าวดาว ช่อง 9ทางสายทาส ช่อง 3ฤกษ์บุษยา กลิ่นร่ำ ช่อง 3คุณใหญ่ผู้ชนะสิบทิศช่อง 3ตะละแม่จันทรา   2533 เมื่อรักร้าว ช่อง 5สกุณา 2535ไฟรักอสูรช่อง 3หวาน/ตวงพร  2539 ปานตะวัน ช่อง 3พนิดาชีวิตเหมือนฝัน ช่อง 3จี๊ด  2541ตามรักคืนใจ ช่อง 3รัศมี วรรณพาณิช  2553สามหัวใจช่อง 3ชื่นอุมมี สวรรค์อยู่ใต้ฝ่าเท้ามารดาช่อง 9

ละครเวที 

พ.ศ.  เรื่อง  รับบท2534 พันท้ายนรสิงห์ นวล

พิธีกร
 เปิดใจดารา ช่อง 7

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๗๒, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๑๓๑, ๔ ธันวาคม ๒๕๕๒

 อ้างอิง 

หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายมอญ
หมวดหมู่:บุคคลฝาแฝดจากประเทศไทย
หมวดหมู่:มุสลิมชาวไทย
หมวดหมู่:นักแสดงหญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:ผู้ชนะรางวัลนักแสดงนำหญิงยอดเยี่ยมพระสุรัสวดี
หมวดหมู่:ผู้ได้รับรางวัลโทรทัศน์ทองคำ สาขานักแสดงนำหญิงดีเด่น
หมวดหมู่:ผู้ชนะรางวัลเมขลา สาขานักแสดงนำหญิงดีเด่น
หมวดหมู่:นางแบบไทย
หมวดหมู่:นักธุรกิจชาวไทย
หมวดหมู่:นักการเมืองสตรีชาวไทย
หมวดหมู่:นักการเมืองจากกรุงเทพมหานคร
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:พรรคไทยสร้างไทย
หมวดหมู่:พรรคพลังประชารัฐ
หมวดหมู่:บุคคลจากโรงเรียนสุรศักดิ์มนตรี
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.